Diari Oficial de la Generalitat Valenciana


Sumari del DOGV 422, del 01-09-1986 (1986/807058)

ORDRE de 17 de juliol de 1986, de la Conselleria d'Indústria, Comerç i Turisme, sobre concessió de distincions a les empreses turístiques del Sector de Restauració.
--------------------------------------------------------------------------------------------------------------------------------------------------------------------

### Dades del document

Número de DOGV
:   422

Data del DOGV
:   01-09-1986

Secció del DOGV
:   ALTRES DISPOSICIONS

Número del document
:   1986/807058


Data del document
:   17-07-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 17 de juliol de 1986, de la Conselleria d'Indústria, Comerç i Turisme, sobre concessió de distincions a les empreses turístiques del Sector Restauració.  
L'extraordinari increment del nombre de restaurants que en els darrers anys s?ha fet notar a la Comunitat Valenciana, amb independència del balanç global positiu que sempre representa el creixement d'una oferta sectorial tan important, ha comportat també, si més no a l'àmbit valencià, una carta estandardització d'aquesta que, sense arribar a incloure allò purament quantitatiu a aquells establiments, antics o recents, caracteritzats per la qualitat dels serveis o l'acreditada professionalitzat de les relacions amb el públic, si que ha pogut generar, en la seua clientela, una necessitat d'orientació qualitativa atesa la magnitud de l'oferta.   
Per tot açò, aquesta normativa té com a finalitat concreta el fet de distingir aquells establiments del sector que se signifiquen per la qualitat de l'oferta, atés el caràcter de reconeixement públic als mèrits que les esmentades empreses aporten al camp de la restauració valenciana i divulgació d'aquests entre els potencials usuaris dels seus serveis.   
Per tant, aquesta Conselleria d'Indústria, Comerç i Turisme, ha disposat:   
1. Finalitat de les distincions.   
Article 1  
Es creen les distincions a les empreses turístiques del sector de restauració ubicades al territori de la Comunitat Valenciana, amb la finalitat de reconèixer públicament els mèrits d'aquelles que per les instal·lacions, ambient, serveis i oferta, contribuesquen al prestigi de la restauració valenciana i d?altres regions o nacionalitats espanyoles, o, si s 'escau, a la difusió i coneixement de determinades i concretes cuines, vins i ambients estrangers.   
II. Distintius.   
Article 2  
Els distintius que amb tal finalitat s'atorguen tindran tres modalitats referides respectivament a Gastronomia, Enologia, Ambient i Qualitat del Servei.   
Article 3  
1. Als establiments que reben la distinció se'ls expedirà un diploma justificant de la concessió.   
2. Aquesta distinció podrà reproduir-la l'empresa premiada mitjançant anagrama blanc sobre fons rectangular roig tot podent exhibir-la en rètols, propagandes, cartes de plats o qualsevol altre imprès que utilitza l'establiment.   
3. La distinció no podrà ser emprada, en cap de les modalitats, per aquells establiments que no es troben en possessió legal d'aquesta, per la qual cosa la Conselleria d?Indústria, Comerç i Turisme, sancionarà la utilització indeguda.   
III. Criteris de valoració.   
Article 4  
Les distincions s'atorgaran amb independència de la categoria de l'establiment, situació, o qualsevol altra circumstància distinta de les especificades a l'article 6, i tindran caràcter honorífic, per la qual cosa no implicaran la percepció de pensió ni quantitat alguna en metàl·lic.   
Article 5  
Els criteris que es tindran en compte per a l'atorgament de les distincions, tots ells suficients ells mateixos dins de cada modalitat, seran els següents:   
a) Per a la modalitat Gastronomia:   
1) Que l'establiment mantega, en l'oferta, una alta qualitat i volum de plats típics valencians, tot valorant-s'hi, especialment, aquells que procedesquen de receptes recuperades de velles tradicions.   
2) Existència en la carta de innovacions culinàries realitzades a partir de plats coneguts o de pròpia creació.   
3) Existència de cuino de mercat a base de bons productes senzillament manipulats.   
4) Especialitats culinàries d'altres regions i nacionalitats espanyoles.   
5) Establiments que dediquen de forma habitual l'oferta, o part d'ella, a especialitats.   
6) Especialitats culinàries d'altres països.   
b) Per a la modalitat Enologia, i sempre sobre la base d'una oferta Gastronòmica de qualitat, es distingirà aquells establiments que presenten a la seua carta una gamma de vins destacable des dels enfocaments següents:   
1) Vins de la cosa que mantinguen la millor relació preuqualitat.   
2) Vins valencians.   
3) Vins de regions i nacionalitats espanyoles, degudament especificades i amb un bon nivell de qualitat.   
4) Vins estrangers de prestigi reconegut.   
5) Vins d'alta qualitat, amb independència del seu origen.   
c) Per a la modalitat Ambient i sobre la base d'una oferia gastronòmica i enològica de qualitat, es distingirà a aquells establiments que mantinguen un bon nivell estètic en els aspectes arquitectònics i de decoració, mobiliari i vestuari, un tracte amable i professional per part del personal, valorant-se'n el nombre i especialització i una propaganda adient, així com l'antiguitat de l'empresa, el seu prestigi, i la seua repercusió sobre el turisme.   
IV. Procediment.   
Article 6  
1. Les propostes per a la concessió de distincions, degudament fonamentades, es realitzaran per Associacions, Institucions, critica o persones especialitzades en restauració, inclosos els propis membres del Jurat, que acompanyades d'informes, testimonis, antecedents i qualsevol altres dades d'interés, s'adreçaran a la Direcció General de Turisme dins del termini que per a cada any s'establesca per l'esmentada Direcció General.   
2. Rebuda l'anterior documentació, es trametrà al Jurat qualificador que estableix l'article 11, el qual, a la vista d'aquesta, formularà la corresponent proposta de concessió de la distinció, que serà elevada pel Director General de Turisme al Conseller per a la corresponent Resolució.   
L'esmentada Resolució es publicarà al Diari Oficial de la Generalitat Valenciana.   
Article 7  
Només podrà atorgar-se anualment un distintiu per modalitat, sense que les empreses premiades puguen ser proposades durant els dos anys següents a aquell en el qual foren objecte de la distinció.   
Article 8  
El lliurament efectiu de les distincions, i els corresponents diplomes, tindrà lloc en qualsevol municipi valencià de rellevància turística, que anualment fixarà la Conselleria d?Indústria, Comerç i Turisme, el Dia Mundial del Turisme o qualsevol altre que expressament s?assenyala.   
Article 9  
La concessió de les distincions es farà constar en un Llibre Registre que es durà a la Direcció General de Turisme.   
Article 10  
1. Podran ser privats de la distinció aquells establiments que en el funcionament posterior no responguen a la línia, trajectòria i nivell que serviren de base a la concessió d'aquesta, així com en cas de sanció administrativa per falta molí greu, greu o reiteració de sancions per faltes lleus.   
2. En els casos esmentats a l'apartat anterior la decisió corresponent serà adoptada pel Conseller d?Indústria, Comerç i Turisme, amb l'expedient previ iniciat per la Direcció General, d'ofici o a instància de part.   
La resolució per la qual es priva a una Empresa de la distinció serà anotada al Llibre Registre al qual fa referència l'article 9.   
V. Jurat Qualificador.   
Article 11  
El Jurat qualificador es compondrà de nou membres nomenats pel Director General de Turisme per un període mínim de tres anys, i d'acord amb els criteris següents:   
- Set d'ells, amb veu i vot, es nomenaran entre professionals de la Gastronomia i l'Enologia, així com entre crítics especialitzats en aquestes matèries, tot garantint-se, en tot cas, la presència de representants de les tres províncies.   
- Els dos restants, amb veu però sense vot, seran un representant de la Conselleria d?Indústria, Comerç i Turisme, i un altre de les organitzacions empresarials del sector. Aquest últim membre tindrà un caràcter rotatori anual entre les tres províncies.   
La presidència l'ostentarà el membre del Jurat que amb veu i vot, siga elegit per i entre els set membres amb aquestes característiques.   
DISPOSICIONS FINALS  
Primera  
El termini al qual fa referència l'article 6 per a enguany acabarà el 30 d'octubre de 1986.   
Segona  
El Director General de Turisme queda facultat per a dictar les disposicions necessàries en el desplegament d'aquesta Ordre.   
Tercera  
Aquesta Ordre vigirà el dia de publicació al Diari Oficial de la Generalitat Valenciana.   
València, 17 de juliol de 1986.   
El Conseller d?Indústria, Comerç i Turisme,  
SEGUNDO BRU I PARRA